CELEX: 32006D0564
Language: lv
Date: 2006-08-11 00:00:00
Title: 2006/564/EK: Komisijas Lēmums ( 2006. gada 11. augusts ), ar ko groza Lēmumu 2003/766/EK par ārkārtas pasākumiem, lai novērstu Diabrotica virgifera Le Conte izplatību Kopienā (izziņots ar dokumenta numuru K(2006) 3582)

17.8.2006   
            
            
               LV
            
            
               Eiropas Savienības Oficiālais Vēstnesis
            
            
               L 225/28
            
         KOMISIJAS LĒMUMS
   (2006. gada 11. augusts),
   ar ko groza Lēmumu 2003/766/EK par ārkārtas pasākumiem, lai novērstu Diabrotica virgifera Le Conte izplatību Kopienā
   (izziņots ar dokumenta numuru K(2006) 3582)
   (2006/564/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 16. panta 3. punkta ceturto teikumu,
   tā kā:
   
               (1)
            
            
               Komisijas Lēmumā 2003/766/EK (2) paredzēts, ka dalībvalstīm jāveic ārkārtas pasākumi, lai novērstu Diabrotica virgifera Le Conte (turpmāk tekstā – “organisms”) izplatību apgabalos, kuros organisms līdz šim nav konstatēts.
            
         
               (2)
            
            
               Pamatojoties uz Pārtikas un veterinārā biroja 2003., 2004. un 2005. gada novērtējumiem dalībvalstīs un papildu informāciju, kas izriet no oficiālajiem apsekojumiem, ko dalībvalstis veikušas 2004. un 2005. gadā, varētu uzskatīt, ka organisms ir konstatēts dažos Kopienas apgabalos. Tomēr lielākajā daļā Kopienas teritorijas organisms nav konstatēts.
            
         
               (3)
            
            
               Augu veselības pastāvīgā komiteja vairākas reizes 2005. gada laikā novērtēja ārkārtas pasākumu īstenošanu, kas paredzēti ar Lēmumu 2003/766/EK. Tika secināts, ka ārkārtas pasākumi organisma izskaušanai apgabalos, kuros organisms agrāk netika konstatēts, būtu jāpapildina ar lokalizācijas pasākumiem visos citos apgabalos.
            
         
               (4)
            
            
               Tādēļ attiecīgi jāgroza Lēmums 2003/766/EK.
            
         
               (5)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2003/766/EK groza šādi:
   
               1)
            
            
               Lēmumu papildina ar šādu 4.a un 4.b pantu:
               “4.a pants
               1.   Dalībvalstis nosaka zonas, kuras ir daļa no to teritorijas un kurās konstatēts organisms (“inficētās zonas”), ja 2. pantā minēto apsekojumu rezultāti vairāk nekā divus gadus pēc kārtas apstiprina organisma klātbūtni dalībvalstu attiecīgajā teritorijas daļā.
               2.   Dalībvalstis piemēro 4. panta noteikumus vai gadījumos, ja ir pierādījumi, ka organismu vairs nav iespējams izskaust, organizē ikgadējas programmas inficētajās zonās un to tuvumā, lai ierobežotu organisma izplatību no inficētajām zonām uz apgabaliem, kuros organisms nav konstatēts (“lokalizācijas programmas”).
               4.b pants
               Kukurūzas laukos, kas atrodas ne vairāk kā 2 500 m attālumā no lidostas skrejceļiem vai jebkādām citām zonām, pa kurām pārvietojas lidaparāti, ja ir pierādījumi, ka organisma ievazāšanas risks ir augsts, jāveic šādi pasākumi:
               
                           —
                        
                        
                           augseku organizē tā, lai kukurūzu divu secīgu gadu laikposmā audzētu tikai vienu reizi, vai
                        
                     
                           —
                        
                        
                           intensīvi kontrolē organisma klātbūtni, izmantojot atbilstošus dzimuma feromonu slazdus, un, ja organisms tiek konstatēts, veic pasākumus saskaņā ar 3. un 4. pantu.”
                        
                     
         
               2)
            
            
               Lēmuma 5. pantu papildina ar šādiem ievilkumiem:
               
                           “—
                        
                        
                           4.a panta 1. punktā minēto zonu apgabaliem un jebkādām pārmaiņām tajos,
                        
                     
                           —
                        
                        
                           4.a panta 2. punktā minētajām lokalizācijas programmām un jebkādām pārmaiņām tajās.”
                        
                     
         2. pants
   Šis lēmums ir adresēts dalībvalstīm.
   
      Briselē, 2006. gada 11. augustā
      
         
            Komisijas vārdā —
         
            Komisijas loceklis
         
         Markos KYPRIANOU
      
   
   
      (1)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2006/35/EK (OV L 88, 25.3.2006., 9. lpp.).
   
      (2)  OV L 275, 25.10.2003., 49. lpp.